Document ID: 31999R1595

KOMMISSIONENS FORORDNING (EF) Nr. 1595/1999
af 20. juli 1999
om fastsættelse for produktionsåret 1999/2000 af støttebeløbet for dyrkning af druer bestemt til produktion af visse sorter tørrede druer
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager(1), senest ændret ved forordning (EF) nr. 2199/97(2), særlig artikel 7, stk. 5, og
ud fra følgende betragtninger:
(1) Artikel 7, stk. 1, andet afsnit, i forordning (EF) nr. 2201/96 indeholder kriteriene for fastsættelse af støtten for dyrkning af druer bestemt til produktion af tørrede druer af sultanas- og Moscatel-sorterne og af korender;
(2) artikel 7, stk. 1, tredje afsnit, i forordning (EF) nr. 2201/96 giver mulighed for at graduere støtten efter, hvilken druesort der er tale om, og under hensyntagen til andre faktorer, der kan indvirke på udbyttet; for sultanas' vedkommende bør støtten yderligere gradueres efter de arealer, der er angrebet af phylloxera, og de øvrige arealer;
(3) den støtte, som ydes til producenter, der genbeplanter deres vindyrkningsarealer med henblik på bekæmpelse af phylloxera, bør fastsættes på betingelserne i artikel 7, stk. 4, i ovennævnte forordning (EF) nr. 2201/96;
(4) kontrollen af de arealer, som anvendes til dyrkning af disse druesorter, har ikke ført til en konstatering af, at det maksimale garantiareal er oversteget, jf. artikel 4 i Kommissionens forordning (EØF) nr. 2911/90 af 9. oktober 1990 om gennemførelsesbestemmelser for ydelse af støtte for dyrkning af visse druesorter, der skal tørres(3), senest ændret ved forordning (EF) nr. 2614/95(4);
(5) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Forarbejdede Frugter og Grøntsager -
UDSTEDT FØLGENDE FORORDNING:
Artikel 1
For produktionsåret 1999/2000 er hektarstøtten for dyrkning af druer bestemt til produktion af tørrede druer af sultanas- og Moscatel-sorterne og af korender, jf. artikel 7, stk. 1, i forordning (EF) nr. 2201/96 fastsat i bilaget.
Artikel 2
Ved anvendelsen af artikel 7, stk. 4, i forordning (EF) nr. 2201/96 fastsættes den hektarstøtte, som ydes til producenter, der genbeplanter deres vindyrkningsarealer med henblik på bekæmpelse af phylloxera, til 3917 EUR pr. hektar. Artikel 1 finder ikke anvendelse i et sådant tilfælde.
De berørte medlemsstater vedtager de nødvendige administrative bestemmelser for ydelsen af den pågældende støtte.
Artikel 3
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Den anvendes fra den 1. september 1999.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 20. juli 1999.

Labels: 3
17
19